Павел Матеев
Покажи ми

chitanka.info

Покажи ми, че аз те вълнувам,

покажи ми, че в душата си знаеш,

покажи ми, че ти ме сънуваш,

покажи ми, че с мене мечтаеш!

Покажи ми, че тайно ме мислиш,

покажи ми, че търсиш ме в мрака,

покажи ми, че в сърцето ти липсвам,

покажи ми, че още ме чакаш!

Покажи ми, че за мене копнееш,

покажи ми, че на мене приличаш,

покажи ми, че с мен ще живееш,

покажи ми, че ти ме обичаш!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.